Viborger Samler, 1848-03-16
Jfølge foregaaende Jndbydelse fra Etatsraad L. N. Hvidt paa den sammentraadte Comitees Vegne fandt i Kbhvn, i Fredags Aftes en Forsamling Sted i Casinos store Sal, hvortil alle Adgangsbilletter (a 1 Mk. Stk.) vare udsolgte. Øiemedet med Forsamlingen var, at vække en klarere Erkjendelse af Øieblikkets Alvor." Ved Jndgangen uddeeltes en Opfordring fra den sammentraadte Comitee, der foruden Etatsraad Hvidt bestaaer af dHrr. Professorer Clausen, Flor og Krieger, Advocat Lehmann, Grosserer Meinert, P. Pedersen, Cand. Ploug og Capitain Tscherning, om ved Pengebidrag at komme Comiteen til Hjælp i sine Bestræbelser, for ved alle lovlige og sømmelige Midler, fremfor Alt ved det mundtlige og skriftlige Ord, at virke til Danmark og Slesvigs constitutionelle Forening." Etatsraad Hvidt dirigerede Forsamlingen og aabnede den med nogle faa indledende Ord, hvorpaa Prof. Clausen i et længere Foredrag søgte at paavise Midlerne til at realisere Øiemedet med Forsamlingen. Da Taleren fremhævede, hvor lykkeligt det var for Danmark, at det havde en folkelig og virkelig dansk findet Konge, om hvem man skulde samle sig, udbrød Forsamlingen i en Bifaldsstorm, der ikke syntes at ville ophøre igjen. Advocat Lehmann talte derpaa i samme Retning og modtoges ligesom de foregaaende Talere med Bifald, der især var enthusiastisk for Etatsraad Hvidt og Professor Clausen, ligesom de ogsaa ideligt afbrødes af Bifald. Capitain Tscherning opfordrede derpaa dem, der vare af en modsat Mening end den af Talerne yttrede, til at fremkomme med deres Mening, for at aabne Discussionen; hvorpaa Skolelærer Rasmus Sørensen traadte frem og søgte at vise, at man fordybede sig til ingen Nytte i Nationaliteterne, og tilsidesatte Menneskerettighederne. Efterat Capt. Tscherning havde gjendrevet ham fremtraadte Cand. Goldschmidt, der blandt Andet meente, at man ingen Ret havde til at løsrive Slesvig fra Forbindelsen med Holsteen, uden først at spørge det slesvigske Folk. Prof. Krieger fremstillede derpaa kortelig i klare og tydelige Udtryk Sagens rette egentlige Forhold, hvorpaa Capt Tscherning imødegik de af Cand. Goldschmidt gjorte Bemærkninger. Mødet hævedes derpaa efterat et Leve var udbragt for Etatsraad Hvidt og Comiteen. (Brl. Td.) Den til i Søndags berammede Forsamling i Hippodromen, der havde til Hensigt at petitionere Hs. Majestæt, vor folkelige Konge, om en Udvidelse af Valgloven, var besøgt af henved 2000 Deeltagere, der alle havde underskrevet Adressen. Forsamlingen besluttede for det Første, at Petitionen skulde overgives umiddelbart til Hs. Majestæt af en Deputation, valgt blandt de 17 Mænd, der havde stillet sig i Spidsen for dette Anliggende; for det Andet at Deputationen skulde sammenkalde en ny Forsamling, saasnart den havde havt Audients hos Kongen, for at gjøre Petitionairerne bekjendte med Udfaldet af dens Sendelse og for at disse kunne udnævne en permanent Comitee, der paa enhver lovlig Maade skulde fremme Sagen og navnligen sætte sig i Forbindelse med Mænd, der maatte virke til det samme Maal. Da Hovedhensigten af Forsamlingen saaledes var opnaaet, fandt, efter et fra flere Sider yttret Ønske, en høist livlig og interessant Discussion Sted om de Spørgsmaal, der forØieblikket røre sig i Folket, om Valgretten og Nationa(S. Bl.) liteten.